Хөгшдөд нутаг үгүй (кино)

Хөгшдөд нутаг үгүй () нь 2007 оны Америкийн триллер кино юм. Ах дүү Жоэл Коэн, Итан Коэн нарын Кормак Маккартийн ижил нэрт үргэлжилсэн үгийн зохиолоос сэдэвлэн найруулан тавьсан тус кино үзэгчдэд нилээд хүрч, шүүмжлэгчдээс өндөр үнэлгээ авсан бүтээл бөгөөд Академийн шагналын дөрвөн гол (Шилдэг кино, Шилдэг туслах эрэгтэй дүр, Шилдэг найруулагч, Шилдэг зохиол) төрөлд ялалт байгуулж байв.http://wiki.answers.com/Q/Who_won_3_Oscars_in_one_night. The others are James L Brooks, James Cameron, Francis Ford Coppola, Peter Jackson and Billy Wilder. Үйл явдал баруун Техас дахь буйдхан хөдөө газарт 1980-аад онд өрнөх бөгөөд удмаараа орон нутгийн цагдаа Эд Том Белл хээр газрыг эзгүйчлэн сонгож хар тамхины наймаа хийж мөргөлдсөн /мөргөлдсөн этгээдүүд буудалцаж амь эрсэдсэн байх болно/ Мексикчүүдийн бүлгэмийн хэргийн хойноос мөрдөнө. Хэргийн газар ан гөрөө хийдэг нутгийн уугуул Ллевелин Мосс санамсаргүй очиж цүнхтэй /байрлал тогтоогчтой/ их хэмжээний доллар олж мөрөө буруулан одсон байдаг. Алдагдсан мөнгийг эргүүлж авчрах даалгавартай Мексик хөлсний алуурчин Антон Чигур замд тааралдсан бүхнийг бүлт бууддаг хийн буугаар энэрэлгүйгээр хөнөөн Мосс руу дөхсөөр байх болно. Цагдаа Моссыг аль болох алуурчны гарт үрэгдүүлэхгүйг хичээнэ.

Уран бүтээлчид
Дүрүүдэд
 Томми Ли Жонс — Эд Том Белл
 Хавьер Бардем — Антон Чигур
 Жош Бролин — Ллевелин Мосс
 Вүүди Харрельсон — Карсон Уэлс
 Келли Макдональд — Карла Жин Мосс
 Гаррет Диллахант — Депати Уэндэл
 Тесс Харпер — Лоретта Белл

Арын алба
Найруулагч — Жоэл Коэн, Итан Коэн
Зохиолч — Жоэл Коэн, Итан Коэн
Хөгжмийн зохиолч — Картер Бёруэлл
Зураглаач — Рожер Дикинс

Товч мэдээлэл
Нээлтээ хийсэн огноо: 2007 оны арваннэгдүгээр сарын 9
Кино компани: Miramax Films
Үргэлжлэх хугацаа: 122 минут
Хэл: Англи
Зардал: 25 сая доллар
Ашиг: 171,627,166 доллар
IMDb дугаар: ID 0477348

Санал шүүмж
Роттен томато, 232 кино шүүмжээс 94% нь таашаажээ.

Эшлэл

Холбоос


Ангилал:2007 оны кино
Ангилал:АНУ-ын кино
Ангилал:Неонуар
Ангилал:Уран сайхны кино
Ангилал:Триллер кино
Ангилал:Roadmovie